ઊંઝાના શ્રીરામ બ્રોકિંગ એજન્સીનો વહીવટ સંભાળતા મયૂર ઠક્કર અને અમિત ઠક્કર પડદા પાછળથી ઓપરેટ કરી રહ્યા હોવાની વિગતો મળી હતી. આ સંચાલકો આંધ્ર પ્રદેશ અને તેલંગણાથી રાઇસબ્રાન ઓઇલ ખરીદી કરી લેતા હતા. જે બિલ વગર જ મહારાષ્ટ્રમાં વેચી દેતા હતા. ખરીદીના બિલો દ્વારા તેમની મદદથી કેટલાક વેપારી IGSTની ઇનપુટ ટેક્સ ક્રેડિટ મેળવી લેતા હતા. ખરીદીના બિલોને આધારે ગુજરાતના વેપારીઓ જે વેચાણ બિલ વગર જ થઇ ગયું છે, તેના વેચાણના ખોટા બિલો બનાવી મોટા પાયે કરચોરી કરતા હતા. સર્ચ દરમિયાન અધિકારીઓને રૂ. ૭૨ કરોડના બોગસ ખરીદીના બિલો મળ્યા છે. વેપારીઓ કેસ્ટર અને મસ્ટર્ડ ઓઇલમાં પણ આ જ મોડેસ ઓપરેન્ડીથી કરચોરી કરતા હતા.